CELEX: 62017CN0149
Language: hu
Date: 2017-03-24 00:00:00
Title: C-149/17. sz. ügy: A Landgericht München I (Németország) által 2017. március 24-én benyújtott előzetes döntéshozatal iránti kérelem – Bastei Lübbe GmbH & Co. KG kontra Michael Strotzer

3.7.2017   
            
            
               HU
            
            
               Az Európai Unió Hivatalos Lapja
            
            
               C 213/19
            
         A Landgericht München I (Németország) által 2017. március 24-én benyújtott előzetes döntéshozatal iránti kérelem – Bastei Lübbe GmbH & Co. KG kontra Michael Strotzer
   (C-149/17. sz. ügy)
   (2017/C 213/24)
   Az eljárás nyelve: német
   
      A kérdést előterjesztő bíróság
   
   Landgericht München I
   
      Az alapeljárás felei
   
   
      Felperes: Bastei Lübbe GmbH & Co. KG
   
      Alperes: Michael Strotzer
   
      Az előzetes döntéshozatalra előterjesztett kérdések
   
   
               1)
            
            
               Úgy kell-e értelmezni a 2001/29/EK irányelv (1) 3. cikkének (1) bekezdésével összefüggésben értelmezett 8. cikkének (1) és (2) bekezdését, hogy „a hatékony és visszatartó erejű szankciók a mű nyilvánosság számára történő hozzáférhetővé tétele jogának megsértése esetén” abban az esetben is rendelkezésre állnak, ha azon internetkapcsolat jogosultjának kártérítési felelőssége, amelyen keresztül a szerzői jogok megsértését fájlmegosztással elkövették, kizárt, ha a kapcsolat jogosultja legalább egy családtagot megnevez, akinek rajta kívül hozzáférési lehetősége volt ehhez az internetkapcsolathoz, anélkül, hogy megfelelően utánajárva az e családtag általi internethasználat időpontjáról és jellegéről közelebbi részleteket közölne?
            
         
               2)
            
            
               Úgy kell-e értelmezni a 2004/48/EK irányelv (2) 3. cikkének (2) bekezdését, hogy a „szellemi tulajdonjogok érvényesítését biztosító hatékony intézkedések” abban az esetben is rendelkezésre állnak, ha azon internetkapcsolat jogosultjának kártérítési felelőssége, amelyen keresztül a szerzői jogok megsértését fájlmegosztással elkövették, kizárt, ha a kapcsolat jogosultja legalább egy családtagot megnevez, akinek rajta kívül hozzáférési lehetősége volt ehhez az internetkapcsolathoz, anélkül hogy megfelelően utánajárva az e családtag általi internethasználat időpontjáról és jellegéről közelebbi részleteket közölne?
            
         
      (1)  Az információs társadalomban a szerzői és szomszédos jogok egyes vonatkozásainak összehangolásáról szóló, 2001. május 22-i 2001/29/EK európai parlamenti és tanácsi irányelv (HL L 167., 10. o.; magyar nyelvű különkiadás 17. fejezet, 1. kötet, 230. o.)
   
      (2)  A szellemi tulajdonjogok érvényesítéséről szóló, 2004. április 29-i 2004/48/EK európai parlamenti és tanácsi irányelv (HL L 157., 45. o.; magyar nyelvű különkiadás 17. fejezet, 2. kötet, 32. o.)